分类：文化/艺术-文学
问题：柳如是的作品想看看她的诗词 
想看看她的
回答：柳如是(1618～1664 )。女，本姓杨，名爱，改姓柳，名隐，后改名是，字如是，号河东君，又号蘼芜君，盛泽镇人，幼年被卖到盛泽归家院名妓徐佛家为养女。受徐教养，柳诗擅近体七言，分题步韵，作书得虞世南、诸遂良笔法。年稍长，流落青楼。在松江，她以绝世才貌，与复社、几社、东林党人相交往，常着儒服男装，与诸文人纵谈时势，唱和。明崇祯十四年（1641年），东林领袖、常熟钱谦益与柳如是结秦晋之好。两人同居绛云楼，读书论诗相对甚欢。钱戏称柳如是"柳儒士"。明亡，柳劝钱殉节，在刀、绳、水三种死法中选一。钱面有难色，如是奋身跳入荷花池，以身殉未遂。钱谦益降清后，遭猜忌被逐回乡，郁郁而死。钱氏家族乘机向柳如是逼索，如是投缳自尽。传世之作有《戊寅草》、《柳如是诗》、《尺续》等。如是墓在常熟虞山脚下钱谦益墓西，墓碑文"河东君之墓"。 金明池·咏寒柳  有怅寒潮，无情残照，正是萧萧南浦。更吹起，霜条孤影，还记得，旧时飞絮。况晚来，烟浪斜阳，见行客，特地瘦腰如舞。总一种凄凉，十分憔悴，尚有燕台佳句。  春日酿成秋日雨。念畴昔风流，暗伤如许。纵饶有，绕堤画舸，冷落尽，水云犹故。忆从前，一点东风，几隔着重帘，眉儿愁苦。待约个梅魂，黄昏月淡，与伊深怜低语。江城子·忆梦  梦中本是伤心路。芙蓉泪，樱桃语。满帘花片，都受人心误。  遮莫今宵风雨话，要他来，来得么。  安排无限销魂事。砑红笺，青绫被。留他无计，去便随他去。  算来还有许多时，人近也，愁回处。  南乡子·落花  拂断垂垂雨，伤心荡尽春风语。况是樱桃薇院也，堪悲。又有个人儿似你。  莫道无归处，点点香魂清梦里。做杀多情留不得，飞去。愿他少识相思路。 杨白花  杨花飞去泪沾臆，杨花飞来意还息。  可怜杨柳花，忍思入南家。  杨花去时心不难，南家结子何时还？  杨白花还恨，飞去入闺闼，  但恨杨花初拾时，不抱杨花凤巢里。  却爱含情多结子，愿得有力知春风。  杨花朝去暮复离 杨花  轻风淡丽绣帘垂，婀娜帘开花亦随。  春草先笼红芍药，雕栏多分白棠梨。  黄鹂梦化原无晓，杜宇声消不上枝。  杨柳杨花皆可恨，相思无奈雨丝丝。 杨柳·其一  不见长条见短枝，止缘幽恨减芳时。  年来几度丝千尺，引得丝长易别离。杨柳·其二  玉阶鸾镜总春吹，绣影旎迷香影迟。  忆得临风大垂手，销魂原是管相思。梦江南·怀人 其一 人去也，人去凤城西。细雨湿将红袖意，新芜深与翠眉低，蝴蝶最迷离。 其二 人去也，人去鹭鹚洲。菡萏结为翡翠恨，柳丝飞上钿筝愁。罗幕早惊秋。 其三 人去也，人去画楼中。不是尾涎人散漫，何须红粉玉玲珑。端有夜来风。 其四 人去也，人去小池台。道是情多还不是，若为恨少却教情。一望损莓苔。 其五 人去也，人去绿窗纱。赢得病愁输燕子，禁怜模样隔天涯。好处暗相遮。 其六 人去也，人去玉笙寒。凤子啄残红豆小，雉媒骄拥亵香看。杏子是春衫。 其七 人去也，人去碧梧阴。未信赚人肠断曲，却疑误我字同心。幽怨不须寻。 其八 人去也，人去小棠梨。强起落花还瑟瑟，别时红泪有些些。门外柳相依。 其九 人去也，人去梦偏多。忆昔见时多不语，而今偷悔更生疏。梦里自欢娱。 其十 人去也，人去夜偏长。宝带乍温青骢意，罗衣轻试玉光凉。薇帐一条香。